Gennep

**Gennep** is e stedsje en 'n gemeinte in 't noorde vaan Nederlands Limburg; nao Mook en Middelar is 't de noordelekste gemeinte vaan Limburg. De gemeinte heet zoeget 17.000 inwoeners en häör oppervlak bedreug 58.37 km2 (daovaan 1,60 km2 water). 

De veurnaomste kerne zien 
* Gennep
* Heie (Heijen)
* De Milsbik (Milsbeek)
* Otersóm (Ottersum)
* 't Vèn (Ven-Zelderheide)

In Gennep vleujt de Niers in de Maos euver. In alle plaotse vaan de gemeinte weurt zoeget 'tzelfde dialek gesproke; 't Genneps is e Kleverlands dialek.

## Stadsgeziech
In Gennep vint me o.m. 'n historische, hervörmde (!) kèrk en e renaissance-raodhoes. 't Gief nog euverbliefsele vaan Middeliewse walmör. Door 't oorlogsgeweld heet Gennep evels relatief wieneg vaan zien aw gebouwe kinne behawwe. Anno 2013 kint de gemeinte 28 rieksmonuminte, boevaan 13 in de stad zelf.

## Historie

De naom *Gennep* is dinkelek aofkumsteg vaan 't Keltisch woord *ganapja*, "samevleujing vaan twie revere". Bij herstèlwerksemhede aon de kèrk heet me reste gevoonte vaan e houte kèrkske oet de achste iew. Gennep heet op ze lèts sinds 1371 stadsrechte, meh väöl lui vermeuje tot de plaots die al väöl ieder oontvange heet. In dat geval zien de betreffende documinte dinkelek bij de groete stadsbrand vaan de zèstienden iew verlore gegaange.

Gennep deeg in vreuger tije deens es vesting, gelege op 'n oonstrategische plaots op de krusing vaan versjèllende rieke. De stad waor slech verdeidegbaar en door de väöl oorloge naom de bevolking neet snel touw. In Gennep woene al sinds de Tachetegjäöregen Oorlog opmerkelek väöl protestante, die nao dees plaots gevlöch waoer aongezeen Gennep neet in Spaonse hen laog. Vaanaof 1441 hoort Gennep bij 't Hertigdóm Kleef, sinds 1609 waor 't bezit vaan Pruse, in 1794 woort 't door de Franse bezat en in 1815 kaom 't bij Nederland. Tösse 1830 en 1839 laog 't in Belsj gebeed. 't Ingeslaope plattelandsstedsje kump oet zien isolement es in 1845 de groete weeg door Gennep kump te loupe. In d'n Twiede Wereldoorlog leep Gennep zwoer sjaoj op. In 1973 woort de gemeinte Otersóm (mèt de dörper De Milsbik en 't Vèn) aon Gennep touwgeveug.

### Historische inwoenertalle

;Opmerkinge
* De ciefers vaan 1971 zien aofgeroond op ganse vieftalle.
* De ciefers tot en mèt 1971 betreffe allein 't stedsje Gennep. De gemeinte Otersóm, die toen nog bestoont, umvatde alle aander plaotse die sinds 1973 tot Gennep hure. T'r vergelieking: In 1971 had de gemeinte Otersóm 4.725 inwoeners. Same mèt Gennep maak dat 11.885. Vaan 1971 tot 2003 gief dat 'ne greuj vaan 41,9%; umgerekend nao 'nen tied vaan tien jaor ('t ieder gebrukelek interval tösse twie volkstèllinge) is dat 17,2%.

;Rillatief oontwikkeling vaan 1830 tot 1971
(*v*1830=100)

                                                
ImageSize  = width:755 height:380                        
PlotArea   = left:40 right:10 top:10 bottom:20            
TimeAxis   = orientation:horizontal                       
AlignBars  = justify                                       
Colors =                                                
  id:gray1 value:gray(0.9)                           
                                                  
DateFormat = yyyy                                 
Period     = from:1830 till:1971                 
ScaleMajor = unit:year increment:10 start:1830
                                    
PlotData =                          
  bar:700 color:gray1 width:1       
  from:start till:end
  bar:600 color:gray1
  from:start till:end             
  bar:500 color:gray1              
  from:start till:end            
  bar:400 color:gray1           
  from:start till:end         
  bar:300 color:gray1       
  from:start till:end
  bar:200 color:gray1
  from:start till:end
  bar:100 color:gray1
  from:start till:end
  bar:0 color:gray1                   
                    
LineData =       
  layer:front    
  points:(40,70)(90,73) color:blue  width:1 #1830-40 index 100-105,6
  points:(90,73)(135,75)    color:blue  width:1 #1840-49 index 105,6-110,2
  points:(135,75)(185,77)   color:blue  width:1 #1849-59 index 110,2-115,0 (nao bove aofgerund vaan 114,9...)
  points:(185,77)(235,80)   color:blue  width:1 #1859-69 index 115,0-120,2
  points:(235,80)(285,84)   color:blue  width:1 #1869-79 index 120,2-128,7
  points:(285,84)(335,89)   color:blue  width:1 #1879-89 index 128,7-137,1
  points:(335,89)(385,96)   color:blue  width:1 #1889-99 index 137,1-151,1
  points:(385,96)(435,109)  color:blue  width:1 #1899-1909 index 151,1-178,2
  points:(435,109)(490,138) color:blue  width:1 #1909-20 index 178,2-236,4
  points:(490,138)(540,168) color:blue  width:1 #1920-30 index 236,4-295,7
  points:(540,168)(625,204) color:blue  width:1 #1930-47 index 295,7-367,2
  points:(625,204)(670,242) color:blue  width:1 #1947-56 index 367,2-443,0
  points:(670,242)(690,258) color:blue  width:1 #1956-60 index 443,0-475,6
  points:(690,258)(745,291) color:blue  width:1 #1960-71 index 475,6-541,5
  points:(40,70)(90,73) color:green width:1
  points:(90,73)(135,79) color:green width:1
  points:(135,79)(185,84) color:green width:1
  points:(185,84)(235,92) color:green width:1
  points:(235,92)(285,104) color:green width:1
  points:(285,104)(335,107) color:green width:1
  points:(335,107)(385,122) color:green width:1
  points:(385,122)(435,140) color:green width:1
  points:(435,140)(490,171) color:green width:1
  points:(490,171)(540,176) color:green width:1
  points:(540,176)(625,196) color:green width:1
  points:(625,196)(670,234) color:green width:1
  points:(670,234)(690,276) color:green width:1
  points:(690,276)(745,364) color:green width:1
  


Greun: Stad/Gemeinte Gennep
Blauw: Provincie Limbörg

## Waope
De gemeinte Gennep dreug sinds 27 september 1973 't volgende waope:

:Gedeild vaan goud (*geel*) en keel (*roed*) mèt e sjuinskruus vergezèld vaan veer umgewende druugsjeerderssjiere vaan 't eint in 't aandert (*d.w.z. keel boe 't sjèld goud is en umgekierd*). 't Sjèld gedèk mèt 'ne gouwe kroen vaan drei blaajer en twie perele.

't Waope is gebaseerd op 't waope vaan de hiere vaan Gennep. Hun sjèld waor evels neet gedeild, en dao zien (gepuntde) sjaopssjiere op te zien in plaots vaan (botte) druugssjeerderssjiere. De stad droog in zie zegel evels wel de huiege sjiere; wijer waor hun zegel doorsnoje, mèt in 't oonderste deil 'n börg. Al in 1816 verzoch de stad Gennep bij d'n Hoege Raod vaan Adel veur dit waope te mage drage; dit woort evels geweigerd en pas op 7 december 1896 woort häör officieel e waope verliend: vaan goud, mèt 't Adreaskruus en de druugsjeerderssjaore. Nao de annexatie vaan Otersóm besloot me dit waope te verandere, wat in 't huiege gedeild waope rizzelteerde. Ouch woort toen de kroen dropgezat.

## Rifferenties


## Externe link

* Website vaan de gemeinte Gennep